Lehdistötiedote 
julkaisuvapaa 17.6.2005 

Puoli vuotta levityksessä ollut Pelikaanimies myyty Japaniin

Jo puoli vuotta elokuvateattereissa esitetty Liisa Helmisen ohjaama perhe-elokuva Pelikaanimies on myyty levitykseen Japaniin. Paikallinen levittäjä on ostanut elokuvan kaikki levitysoikeudet. Toukokuussa elokuva myytiin teatterilevitykseen Benelux-maihin. Heinäkuun alussa elokuva tulee Suomessa ja Ruotsissa DVD-levitykseen.

Kaksi viikkoa sitten Pelikaanimies palkittiin kahdella pääpalkinnolla Zlinin kansainvälisillä lasten ja nuortenelokuvafestivaaleilla Tšekeissä: festivaaliyleisö valitsi Pelikaanimiehen koko festivaalin parhaaksi näytelmäelokuvaksi ja kansainvälinen, lapsista koostunut jury valitsi elokuvan parhaaksi pitkäksi lastenelokuvaksi. 

Yhdysvalloissakin suitsutus mediassa on jatkunut. Minnesotan lastenfestivaalien yhteydessä Minneapolisin lehdistössä kehuttiin päänäyttelijä Kari Ketosta nerokkaaksi ja hänen menetelmäänsä näyttelemisen ja lintutieteen yhdistelmäksi. ”Verrattuna useimpiin amerikkalaisiin lastenelokuviin Pelikaanimies on hauska ja virkistävän pehmeä”, Rob Nelson kirjoittaa viikkojulkaisussa Citypages.

Festivaalikierros jatkuu New Yorkin, Newport Beachin, Toronton, Montrealin, Kristiansandin, Zlinin ja Minnesotan jälkeen Sodankylässä ja Keski-Euroopassa mm. Amsterdamin, Munchenin, Sheffieldin, elokuvafestivaaleilla, Manilassa Filippiineillä, Puchonissa Etelä-Koreassa sekä portugalin kielelle dubattuna Brasiliassa. Elokuva on kutsuttu syksyllä m.m. Israelin, Intian ja Iranin elokuvafestivaaleille.

Lisätietoja:
Suomen elokuvasäätiö, Satu Elo, 09 6220 3020, satu.elo@ses.fi
Tuottaja Hanna Hemilä, 0400 512 205, 
Toimistosihteeri Outi Gaib, 040 5139957,  
www.lumifilm.fi
www.pelikaanimies.fi